Антаніна Сцяпанаўна усёй душой любіць свой край і стараецца для яго. Дапамагала сяльчанам справіцца з наступствамі ўрагану, супрацоўнічае з мясцовай гаспадаркай ААТ "Пад'ельцы". Як шэфы, яны даюць школе насенне, зерне на продаж. За парадак у ваколіцы адказвае Міёрскі сельскі Савет, вясковы дэпутат заўсёды знаходзіць кантакт з яго старшынёй Галінай Шынкевіч. Вучні і калектыў мясцовай школы сочаць за добраўпарадкаваннем тэрыторыі, абеліскаў і пахаванняў воінаў-вызваліцеляў. Нягледзячы на старанні і размеркаванні абавязкаў, праблемы ў сельскай мясцовасці заўсёды былі і застануцца. Антаніна Кляшчонак іх не баіцца.скачать dle 11.3